**Upea kirja tanssin maailmasta**

Kirjapaja tiedottaa 19.5.2014

Liisa Vihmasen *Varpaille*-teos valottaa monipuolisesti baletin maailmaa, tanssin viehätystä ja tanssijan elämää, baletin vaatimia uhrauksia unohtamatta. Se on ainutlaatuinen katsaus näyttämön kulissien taakse ja suomalaisen baletin historiaan. Teoksessa pääsevät ääneen baletin legendat, kuten Doris Laine, Virpi Laristo ja Minna Tervamäki. Myös Kansallisoopperan balettioppilaitoksen nuoret opiskelijat kertovat vaativasta mutta palkitsevasta arjestaan.

”Kaikesta Suomen kulttuurimyönteisyydestä huolimatta koen, että tanssiin ei meillä panosteta samalla tavalla kuin joihinkin muihin kulttuurin alueisiin”, Liisa Vihmanen kirjoittaa. Hän haluaa kirjallaan herätellä ihmisiä huomaamaan, kuinka paljon mielenkiintoista kerrottavaa balettitanssijoilla on ja millä tavalla suomalaisen baletin historia nivoutuu suurempiin kokonaisuuksiin. Suurelle yleisölle baletin historiasta on kirjoitettu hyvin vähän, hän huomauttaa.

Balettia tanssivat pojat saavat kirjassa oman huomionsa. Kokemuksistaan puhuvat muun muassa Isto Turpeinen ja Jarmo Rastas. Myönteisestä kehityksestä huolimatta ennakkoluuloja balettia harrastavia poikia kohtaan on vielä tänäkin päivänä.

Kirjassa on Natalia Baerin ja Juha Reunasen omaleimaiset värivalokuvat. 40- ja 50-luvun balettikuvat ovat Virpi Lariston kotialbumista.

Vihmanen, Liisa: Varpaille – Balettia koko elämä. 156 s. Kirjapaja 2014, Helsinki. 156 s. Ovh. 37,20. Kl 77.3. ISBN 978-952-288-066-6

**Liisa Vihmanen** on toimittaja, joka tunnetaan Ylen radio- ja televisio-ohjelmista. Dokumenttisarjastaan ”Baletti on kivaa” hän sai vuonna 2010 KOURA-palkinnon. Vihmanen on intohimoinen baletin harrastaja, joka on tanssinut kahdeksanvuotiaasta.

**Lisätietoja ja haastattelupyynnöt**: Liisa Vihmanen, 040 830 7138; [liisa.vihmanen@yle.fi](mailto:liisa.vihmanen@yle.fi) tai Kirjapaja, viestintäpäällikkö Marja-Liisa Saraste, 040 553 4757; [marja-liisa.saraste@kirjapaja.fi](mailto:marja-liisa.saraste@kirjapaja.fi).

**Arvostelukappaleet:** Minna Vatja, [minna.vatja@lastenkeskus.fi](mailto:minna.vatja@lastenkeskus.fi)

